*โมร์เฆแซแฮร์* มักได้รับการยกให้เป็นเพลง "เอกลักษณ์" ของโมแฮมแมดเรซอ แชแจรียอน *(ภาพถ่ายปี 2007)*
***โมร์เฆแซแฮร์*** (เปอร์เซีย: مرغ سحر หรือ รูปอักษรโรมัน *Morgh-e Sahar*, แปลว่า "นกยามอรุณ" หรือ "นกเวลาเช้า") เป็นเพลง *แทสนีฟ* ที่นิยมขับร้องในการประท้วงต่อต้านความอยุติธรรม ระบอบเผด็จการ และทรราชย์ในประเทศอิหร่าน และมักได้รับยกให้เป็น "เพลงสรรเสริญ" การต่อสู้เพื่ออิสรภาพในอิหร่าน เพลงนี้ประพันธ์เนื้อร้องโดยโมแฮมแมดแทฆี แบฮอร์ และประพันธ์ดนตรีโดยโมร์เทซอ เนอีดอวูด ในศตวรรษที่ 20 ตอนต้น ร่วมสมัยกับการปฏิวัติรัฐธรรมนูญอิหร่าน เนื้อเพลงใช้กลวิธีอุปลักษณ์โดยกล่าวถึงนกแห่งช่วงเวลารุ่งอรุณที่กำลังเศร้าหมอง ต่อมาในเนื้อเพลงจึงเรียกร้องให้นกที่ถูกขังในกรงนี้ส่งเสียงร้องและบินหนีออกไป เป็นสัญลักษณ์แทนการสิ้นสุดช่วงเวลาแห่งการกดขี่ (ยามกลางคืน) และไปสู่ช่วงเวลาแห่งการปลดแอก (ยามเช้า)

เนื้อเพลงบทแรกได้รับการบรรยายไว้ว่ามีความไพเราะในเชิงถ้อยคำมากกว่า ในขณะที่บทที่สองได้รับการบรรยายไว้ว่า "เกี่ยวกับปัญหาสังคมและการเมือง" เนื้อเพลงบทที่สองนี้ยังถูกสั่งห้ามขับร้องโดยกษัตริย์ชาห์ เรซา ปาห์ลาวี ตั้งแต่ปี 1925 จนกระทั่งถูกโค่นล้มบัลลังก์ในปี 1941 ชาห์ได้สั่งห้ามเพลงนี้หลังตนได้ฟังเพลงนี้ในงานพบปะที่บ้านของรัฐมนตรีคนหนึ่ง บทความในหนังสือพิมพ์ *เคย์ฮอน* ของอิหร่านระบุว่าเนื้อเพลงบทที่สองนี้จะ "ขับร้องกันในงานสังสรรค์ส่วนตัว ที่ซึ่งบรรยากาศอำนวยต่อการถกเถียงเรื่องการเมือง" ในขณะที่เนื้อเพลงบทแรกมักขับร้องกันในที่สาธารณะ

ประวัติศาสตร์
-------------

ศิลปินอาชีพคนแรกที่ขับร้องเพลงนี้ในที่สาธารณะคือ แกแมโรลโมลูก แวซีรี เธอขับร้องเพลงนี้ในการแสดงขับร้องอย่างเป็นทางการครั้งแรกของเธอในปี 1924 ที่โรงแรมแห่งหนึ่งในเตหะราน เพลงนี้มีการอัดเสียงครั้งแรกในปี 1927 โดย Iranoddole Helen หรือทอจ เอสแฟฮอนี และหนึ่งในการอัดเสียงชุดแรก ๆ ของเพลงนี้เป็นผลงานของโมลูก แซร์รอบี ต่อมาศิลปินอิหร่านอีกจำนวนมากได้นำเพลงนี้มาขับร้อง รวมถึงแกแมโรลโมลูก แวซีรี, โมแฮมแมดเรซอ แชแจรียอน, เลย์ลอ โฟรูแฮร์, โฮมอยูน แชแจรียอน, แฟร์ฮอด เมฮ์รอด, แชคีลอ, โมฮ์เซน นอมจู, เรซอ ซอเดฆี และแฮงกอเม แอแฆวอน

เพลงนี้ถูกมองว่าเป็นเพลงยอดนิยมและเพลง "เอกลักษณ์" ของโมแฮมแมดเรซอ แชแจรียอน นักร้องอาวุโสซึ่งยังเป็นบุคคลสาธารณะที่มีบทบาทเรียกร้องประชาธิปไตยในอิหร่านมายาวนาน เขาจะขับร้องเพลงนี้ปิดท้ายในงานแสดงดนตรีของเขาทุกงาน เมื่อเขาเสียชีวิตในปี 2020 ฝูงชนจำนวนมากได้มารวมตัวกันที่โรงพยาบาลแจมที่ซึ่งเขาเข้ารับการรักษา ฝูงชนได้ร่วมกันขับร้องเพลง *โมร์เฆแซแฮร์* และกล่าวคำขวัญต่อต้านเผด็จการในอิหร่าน ก่อนที่จะถูกเจ้าหน้าที่เข้ามาใช้กำลังเพื่อสลายฝูงชน

อ้างอิง
-------

1. 1 2  Emery (2020-10). "Iran's songs of love and liberation". Le Monde Diplomatique. สืบค้นเมื่อ 2023-08-22. `{{cite web}}`: ตรวจสอบค่าวันที่ใน: `|date=` (help); ไม่รู้จักพารามิเตอร์ `|forst=` ถูกละเว้น (help)
2. 1 2 3  "MORḠ-E SAḤAR – Encyclopaedia Iranica". Iranicaonline.org. สืบค้นเมื่อ 2012-10-14.
3. 1 2 3 4 5  Nouri, Nazanine (2020-10-14). "Iranians Remember Master Vocalist Shajarian With His Freedom Song 'Morgh e Sahar'". Kayhan Life. สืบค้นเมื่อ 2023-08-22.
4. ↑  Alexandra, Rae (2021-08-17). "Artists In and Outside of Afghanistan Depict the Agony of the Taliban Takeover". *KQED*. สืบค้นเมื่อ 2023-08-22.
5. ↑  Fassihi, Farnaz (2020-10-08). "Mohammad Reza Shajarian, Iranian Master Singer and Dissident, Dies at 80". *The New York Times* (ภาษาอังกฤษแบบอเมริกัน). ISSN 0362-4331. สืบค้นเมื่อ 2021-06-06.
6. 1 2  Siamdoust, Nahid (2017-05-02). "MODERN IRAN IN 8 SONGS: From classical melodies to rap, Iran's music reveals its long struggle for political freedom". Stanford University Press. สืบค้นเมื่อ 2023-08-22.
7. 1 2  "Remembering Iranian singer Mohammad Reza Shajarian". *NPR Music*. 2020-10-09. สืบค้นเมื่อ 2023-08-22.
8. ↑  "Tehran orchestra, world-renowned musicians team up to remake "Morghe Sahar"". Tehran Times. 21 June 2020. สืบค้นเมื่อ 27 June 2020.
9. ↑  Seyyed Mostafa Mousavi Sabet (2020-10-09). "Vocalist Mohammadreza Shajarian to lay to rest in Ferdowsi mausoleum". Tehran Times. สืบค้นเมื่อ 2023-08-22.
10. 1 2  "Iran's voice of protest falls silent". *Morning Star*. สืบค้นเมื่อ 2023-08-22.
11. ↑  Inskeep, Steve (2010-09-27). "Mohammad Reza Shajarian: Protest Through Poetry". NPR Music. สืบค้นเมื่อ 2023-08-22.